Чангдеокгунг

Чангдеокгунг (хангул: 창덕궁; хања: 昌德宮; што значи "палата просперирајућих врлина"), или Палата Чангдеок, је једна од "пет палата династије Јосеон" у Сеулу. Због њеног положаја источно од палате Гyеонгбок, заједно с палатом Чангyеонгунг су је звали "Источном палатом" (동궐, 東闕, Донгвол). Она је била најдража палата многих владара династије Јосеон и у њој су задржани многи елементи из још ранијег раздобља Три краљевства Кореје (57. п. н. е.-668.). Једна од тих њених одлика је уклапање у околину, за разлику од новије палате Гyеонгбокгунг која се намеће околини. Због тога је Чангдеокгунг уписан као Национално благо Кореје бр. 122., а 1997. године и на УНЕСКО-в Списак места Светске баштине у Азији и Аустралазији као "изванредан пример дизајна и архитектуре далекоисточне палате уклопљен у изворну топографију и шуму". Заједно са остале четири палате у Сеулу, и Чангдеокгунг је страдао у време јапанске окупације Кореје (1932—45.), и данас постоји тек 30% његових грађевина. Историја Год. 1395. ауторитет Гyеонгбокгунга, као примарне палате, био је угрожен због свађе за престо између принчева и вазала. Због тога је краљ Јеонгјонг, којег је на пријесто поставио принц Јеонг (касније краљ Таејонг), преселио престоницу 1400. године у Гаегyеонг, стару престоницу династије Гогурyео. Краљ Таејонг је ускоро преузео престо који је вратио у Хансеонг (данашњи Сеул) и дао је изградити нову палачу Чангдеокгунг, јер је градњу Гyеонгбокгунга предводио Јеонг До-Јеон, ранији ривал његовог оца. Изградња палаче Чангдеок је почела 1405., а довршена је 1412. године. Краљ Сеоњо проширио је првобитну палату за око 500.000 м², укључујући задњи парк (Хувон). Палата је била спаљена до темеља током јапанске инвазије 1592., а обновили су је краљ Сеоњо и краљ Гвангхаегун 1609. године. Следећи пожар ју је уништио 1623. године када је краљ Ињо повео политичку буну против Гвангхаегуна. Палату су такође напали и Манџурци кинеске династије Ћинг, али је увек обнављана верна свом првом изгледу. Чангдеокгунг је била место краљевског двора и седиште владе све до 1872. године, када је обновљена суседна палата Гyеонгбокгунг. Корејски последњи цар, Суњонг, је овде живео све до своје смрти 1926. године. Одлике Цела палата је подигнута по начелу баесанимсу (배산임수) из Фенг шуија: између врхова планине Бугаксан у позадини и реком Геумчеон испред, али не у геометријском низу попут палате Гyеонгбокгунг, већ у складу с околном природом. Архитектура самих грађевина прати начела једноставности и штедљивости, по узору на конфучијанство. Данас у комплексу палате стоје 13 грађевина и 28 павиљона у вртовима, који све у свему покривају око 45 ha (110 acres). Значајне зграде су: Портал Доњвамун; изграђен 1412. и обновљен 1607. године, с бакарним звоном тежине 8 тона. Ињеонгјеон ("главна дворана"), која се користила за главне државне послове попут краљевског крунисања и примања посланика. Изграђена је 1405., а обновљена је након пожара 1610. и 1804. године. Сеонгјеонгјеон ("помоћна одаја у главној дворани") је место где се краљ свакодневно сусретао са својим министрима и расправљао о важним државним пословима. Хуијеонгданг ("краљевска приватна резиденција"); касније се користила као конференцијска дворана када је оцењено да је Сеонгјеонгјеон постао премален за то. Након пожара 1917. године обновљена је потпуно другачије, углавном под утицајем западне уметности. Даејојеон ("стамбена четврт") је била службена резиденција краљице, а након пожара 1917. обновљена је деловима Гyеонгбокгунга. Наксеон-Јае, бивша резиденција корејске царске породице, укључујући принцезу Бангја. Павиљон Јухамну (Кујангак) је била краљевска библиотека испред које су се одржавали државни испити у присустви самог краља. Резиденција Јеон-гyеонгданг је изграђена 1827. године као дворана за пријеме у стилу песничке куће. Референце Спољашње везе Službeni vodič palače Changdeokgung na stranicama turističkog ureda Seula Panografije 360° na Patrimonium-mundi.org